5α. ΝΟΜΟΣ 4636 της 3/15 Μαΐου 1930 (ΦΕΚ Α΄ 163) Περί υποχρεώσεως των επί στρατιωτικών υποθέσεων ως μαρτύρων καλουμένων προς προσέλευσιν και μαρτυρίαν. Άρθρ.1.-Δια την βεβαίωσιν πειθαρχικών παραπτωμάτων των στρατιωτικών δύνανται ο Υπουργός των Στρατιωτικών και αι εν τοις εδαφ. α΄ και β΄ του άρθρ. 68 της Στρατιωτικής Ποινικής Νομοθεσίας αναφερόμεναι στρατιωτικαί αρχαί να διατάσσωσιν ένορκον κατά το άρθρ. 85 παρ. 2 της αυτής Νομοθεσίας εξέτασιν, ενεργουμένην υπό των εν τω αυτώ 68 άρθρω καθοριζομένων στρατιωτικών ανακριτικών υπαλλήλων. Άρθρ.2.-Προς την εξέτασιν ταύτην οι εκ των μαρτύρων μη στρατιωτικοί καλούνται εγγράφως, απειθούντες δε εις την πρόσκλησιν, προσάγονται, εάν η εξέτασις γίνεται εν τω τόπω της διαμονής αυτών, βιαίως υπό της αστυνομικής αρχής, αιτήσει του ενεργούντος την εξέτασιν, εγκριθείση υπό του εν τω τόπω Εισαγγελέως Πλημμελειοδικών. Εν τη αιτήσει δέον ν’ αναφέρηται αριθμητικώς η προς ένορκον εξέτασιν διαταγή. Αν η εξέτασις ενεργήται υπό δικαστικού προσώπου της Στρατιωτικής Δικαιοσύνης, δεν απαιτείται η έγκρισις του Εισαγγελέως. 